
PARLAMENTUL ROMÂNIEI

CAMERA DEPUTAŢILOR
	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 9 noiembrie 2011          

 P L - x  569/2011               


AVIZ
asupra proiectului de Lege privind aprobarea Ordonanţei de urgenţă a Guvernului nr. 65/2011 privind modificarea Legii îmbunătăţirilor funciare nr. 138/2004
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr. 65/2011 privind modificarea Legii îmbunătăţirilor funciare nr. 138/2004, trimis cu adresa nr. PL x 569 din 31 octombrie 2011 şi înregistrat cu nr. 31/1001 din 1 noiembrie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat iniţiativa legislativă în şedinţa din 26 octombrie 2011, ca urmare a depăşirii termenului de adoptare, potrivit articolului 115 alineatul (5) teza a III- a din Constituţia României, republicată.

Potrivit dispoziţiilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 8 noiembrie 2011.
Iniţiativa legislativă are ca obiect de reglementare modificarea Legii îmbunătăţirilor funciare nr. 138/2004, republicată, cu modificările şi completările ulterioare, în sensul eliminării prevederilor referitoare la suportarea de la bufetul de stat a unei părţi din cheltuielile administrative ale sediului central, ale sediilor sucursalelor precum şi alte asemenea cheltuieli din costul de transport al apei pentru irigaţii.
Membrii Comisiei juridice au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 732 din 29 iunie 2011.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative. 

În raport de obiectul şi conţinutul reglementării, proiectul de lege face parte din categoria legilor organice. 
               PREŞEDINTE,                        
                                      SECRETAR,

                  Daniel BUDA              

